CELEX: 62021TN0148
Language: mt
Date: 2021-03-11 00:00:00
Title: Kawża T-148/21: Rikors ippreżentat fil-11 ta’ Marzu 2021 – Paccor Packaging et vs Il-Kummissjoni

31.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 206/30
            
         
      Rikors ippreżentat fil-11 ta’ Marzu 2021 – Paccor Packaging et vs Il-Kummissjoni
      (Kawża T-148/21)
      (2021/C 206/38)
      Lingwa tal-kawża: l-Ingliż
      
         Partijiet
      
      
         Rikorrenti: Paccor Packaging GmbH (Düsseldorf, il-Ġermanja) u 6 rikorrenti oħra (rappreżentanti: P. Kugel u G. Dávid, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla r-Regolament ta’ Implimentazzjoni tal-Kummissjoni (UE) 2020/2151 tas-17 ta’ Diċembru 2020 (1) fl-intier tiegħu, jew, sussidjarjament, tannulla r-Regolament Nru 2020/2151 parzjalment, sa fejn jikkonċerna l-Artikolu 2(4) tiegħu kif ukoll l-Anness IV tiegħu, jew, sussidjarjament, tannulla r-Regolament Nru 2020/2151 parzjalment, għal dak li jikkonċerna t-tazzi magħmula kompletament mill-plastik;
               
            
                  —
               
               
                  tannulla r-Regolament Nru 2020/2151 parzjalment, għal dak li jikkonċerna l-Artikolu 3;
               
            
                  —
               
               
                  tannulla, parzjalment, id-Direttiva (UE) 2019/904 tal-5 ta’ Ġunju 2019 (2), għal dak li jikkonċerna l-Artikolu 7 sa fejn japplika għal tazzi u l-punt 4 taħt il-Parti D tal-Anness tagħha; u
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw seba’ motivi u motiv ta’ illegalità:
      
                  1.
               
               
                  L-ewwel motiv ibbażat fuq li l-konvenuta, billi adottat ir-Regolament Nru 2020/2051 kisret l-Artikolu 7 tad-Direttiva 2019/904 dwar it-tnaqqis tal-impatt ta’ ċerti prodotti tal-plastik fuq l-ambjent u eċċediet is-setgħat mogħtija lilha mill-Kunsill tal-Unjoni Ewropea u l-Parlament Ewropew.
               
            
                  2.
               
               
                  It-tieni motiv ibbażat fuq li l-konvenuta, billi adottat ir-Regolament Nru 2020/2051, kisret eżiġenza proċedurali essenzjali billi adottatu wara t-3 ta’ Lulju 2020, u l-verżjonijiet lingwistiċi korretti relatati, iktar minn sitt xhur wara l-limitu ta’ żmien stabbilit mill-Kunsill tal-Unjoni Ewropea u l-Parlament Ewropew fid-Direttiva 2019/904.
               
            
                  3.
               
               
                  It-tielet motiv ibbażat fuq li l-konvenuta, billi adottat ir-Regolament Nru 2020/2151, kisret l-Artikolu 7 tad-Direttiva 2019/904 u l-prinċipji ta’ ċertezza legali u ta’ protezzjoni tal-aspettattivi leġittimi.
               
            
                  4.
               
               
                  Ir-raba’ motiv ibbażat fuq li l-konvenuta, billi adottat ir-Regolament Nru 2020/2051, kisret id-dmir tagħha li tipprovdi raġunijiet.
               
            
                  5.
               
               
                  Il-ħames motiv ibbażat fuq li l-konvenuta kisret l-Artikolu 7(1) tad-Direttiva 2019/904, wettqet żball ta’ evalwazzjoni u eċċediet il-kompetenza tagħha.
               
            
                  6.
               
               
                  Is-sitt motiv ibbażat fuq li l-konvenuta kisret l-Artikolu 7(2)(c) tad-Direttiva 2019/904 u manifestament wettqet żball ta’ evalwazzjoni.
               
            
                  7.
               
               
                  Is-seba’ motiv ibbażat fuq li l-konvenuta kisret il-prinċipju ta’ proporzjonalità.
                  Ir-rikorrenti jqajjmu wkoll motiv ta’ illegalità, skont l-Artikolu 277 TFUE, billi jallegaw li l-Artikolu 7 u l-punt 4 tal-Parti D tal-Anness għad-Direttiva 2019/904 huma illegali.
               
            
         (1)  Regolament ta’ Implimentazzjoni tal-Kummissjoni (UE) 2020/2151 tas-17 ta’ Diċembru 2020 li jistabbilixxi regoli dwar l-ispeċifikazzjonijiet armonizzati ta’ mmarkar għall-prodotti tal-plastik li jintużaw darba biss elenkati fil-Parti D tal-Anness tad-Direttiva (UE) 2019/904 tal-Parlament Ewropew u tal-Kunsill dwar it-tnaqqis tal-impatt ta’ ċerti prodotti tal-plastik fuq l-ambjent (ĠU 2020 L 428, p. 57).
      
         (2)  Direttiva (UE) 2019/904 tal-Parlament Ewropew u tal-Kunsill tal-5 ta’ Ġunju 2019 dwar it-tnaqqis tal-impatt ta’ ċerti prodotti tal-plastik fuq l-ambjent (ĠU 2019 L 155, p. 1).